CELEX: 52018PC0004
Language: lt
Date: 2018-01-10
Title: Pakeistas pasiūlymas TARYBOS SPRENDIMAS dėl Europos bendrijos bei jos valstybių narių ir Kanados susitarimo dėl oro susisiekimo sudarymo Sąjungos vardu

EUROPOS KOMISIJA
            Briuselis, 2018 01 10
            COM(2018) 4 final
            2009/0018(NLE)
            Pakeistas pasiūlymas
            TARYBOS SPRENDIMAS
            dėl Europos bendrijos bei jos valstybių narių ir Kanados susitarimo dėl oro susisiekimo sudarymo Sąjungos vardu
            
               
         
         
            
               AIŠKINAMASIS MEMORANDUMAS
            
            
               1.PASIŪLYMO APLINKYBĖS
            
            
               Pagal Tarybos sprendimą, kuriuo Komisija įgaliojama pradėti derybas, Komisija Europos bendrijos ir jos valstybių narių vardu derėjosi su Kanada dėl susitarimo dėl oro susisiekimo (toliau – Susitarimas).  2009 m. gruodžio 17 ir 18 d. Europos bendrija bei jos valstybės narės ir Kanada pasirašė Susitarimą, kurio tikslas buvo, inter alia, sudaryti palankesnes sąlygas plėtoti tarptautinio oro susisiekimo galimybes atveriant rinkas ir suteikiant kuo daugiau naudos vartotojams, oro susisiekimo bendrovėms, darbuotojams ir bendruomenėms abiejose Atlanto vandenyno pusėse.
            
            
               Kalbant apie ES, Susitarimo šalys yra tiek Sąjunga, tiek jos valstybės narės. Ratifikavimo procesas visose valstybėse narėse, išskyrus Kroatijos Respubliką, baigtas 2016 m. spalio 25 d. Numatoma, kad Kroatijos Respublika prie Susitarimo prisijungs Stojimo akte, pridėtame prie 2011 m. gruodžio 5 d. Stojimo sutarties, numatyta tvarka.
            
            
               Visų pirma siekiant atsižvelgti į tai, kad įsigaliojo Lisabonos sutartis, ir remiantis Europos Teisingumo Teismo 2015 m. balandžio 28 d. sprendimu byloje C-28/12, šiuo pasiūlymu iš dalies keičiamas 2009 m. vasario 17 d. priimtas pirminis Komisijos pasiūlymas (KOM(2009) 62 galutinis), kuris vėliau buvo pateiktas Tarybai. Kad Tarybai būtų lengviau išnagrinėti pasiūlymą, visas susijęs tekstas pateikiamas kaip iš dalies pakeistas pasiūlymas.
            
            
               2.TEISINIS PAGRINDAS, SUBSIDIARUMO IR PROPORCINGUMO PRINCIPAI
            
            
               Netaikoma
            
            
               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI
            
            
               Netaikoma
            
            
               4.POVEIKIS BIUDŽETUI
            
            
               
                  Netaikoma
               
            
            
               5.KITI ELEMENTAI
            
            
               •Įgyvendinimo planai ir stebėsena, vertinimas ir ataskaitų teikimo tvarka
            
            
               
                  Netaikoma
               
            
            
               2009/0018 (NLE)
            
            
               Pakeistas pasiūlymas
            
            
               TARYBOS SPRENDIMAS
            
            
               dėl Europos bendrijos bei jos valstybių narių ir Kanados susitarimo dėl oro susisiekimo sudarymo Sąjungos vardu
            
            
               EUROPOS SĄJUNGOS TARYBA,
            
         
         
            
               atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį kartu su 218 straipsnio 6 dalies a punktu,
            
            
               atsižvelgdama į Europos Komisijos pasiūlymą,
            
            
               atsižvelgdama į Europos Parlamento nuomonę pritarimą
                  1
               , 
            
            
               kadangi:
            
            
               (1)pagal Tarybos sprendimą, kuriuo Komisija įgaliojama pradėti derybas, Komisija Europos bendrijos ir jos valstybių narių vardu derėjosi su Kanada dėl susitarimo dėl oro susisiekimo (toliau – Susitarimas);
            
            
               (2)2009 m. gruodžio 17 ir 18 d., remiantis Tarybos ir Taryboje posėdžiavusių Europos Sąjungos valstybių narių atstovų sprendimu 2010/417/EB
                  2
               , Susitarimas buvo pasirašytas su sąlyga, kad jis bus sudarytas vėliau; 
            
            
               (3)Susitarimas buvo ratifikuotas visose valstybėse narėse, išskyrus Kroatijos Respubliką. Numatoma, kad Kroatijos Respublika prie Susitarimo prisijungs pagal Stojimo akto, pridėto prie 2011 m. gruodžio 5 d. Stojimo sutarties, 6 straipsnio 2 dalį;
            
            
               (4)Susitarimas dabar turėtų būti patvirtintas Sąjungos vardu;
            
            
               (5)Sprendimo 2010/417/EB 3 ir 4 straipsniuose išdėstytos nuostatos dėl sprendimų priėmimo ir atstovavimo, susijusių su įvairiais Susitarime išdėstytais klausimais. Atsižvelgiant į Europos Teisingumo Teismo 2015 m. balandžio 28 d. sprendimą byloje C-28/12, tos nuostatos turėtų būti nebetaikomos. Atsižvelgiant į Sutartis, nei naujų nuostatų tais klausimais, nei tokių nuostatų dėl valstybių narių pareigos teikti informaciją, kokios nustatytos Sprendimo 2010/417/EB 5 straipsnyje, nustatyti nebūtina. Todėl Sprendimo 2010/417/ESB 3, 4 ir 5 straipsniai turėtų nustoti galioti šio sprendimo įsigaliojimo dieną,
            
            
               PRIĖMĖ ŠĮ SPRENDIMĄ: 
            
            
               1 straipsnis
            
            
               Europos bendrijos bei jos valstybių narių ir Kanados susitarimas dėl oro susisiekimo (toliau – Susitarimas) yra tvirtinamas Sąjungos vardu.
            
            
               2 straipsnis
            
            
               Tarybos pirmininkas paskiria asmenį (-is), įgaliotą (-us) Europos Sąjungos vardu deponuoti Susitarimo 23 straipsnyje nurodytą patvirtinimo dokumentą ir taip išreikšti Sąjungos sutikimą laikytis Susitarimo, ir pateikia šį pranešimą: 
            
            
                  „2009 m. gruodžio 1 d. įsigaliojus Lisabonos sutarčiai, Europos Sąjunga pakeitė Europos bendriją ir perėmė jos teises bei pareigas bei nuo tos dienos naudojasi visomis Europos bendrijos teisėmis ir prisiima visus jos įsipareigojimus. Todėl nuorodos į „Europos bendriją“ Susitarimo tekste atitinkamai skaitomos kaip nuorodos į „Europos Sąjungą“.“
            
            
               3 straipsnis
            
            
               Sprendimo 2010/47/EB 3, 4 ir 5 straipsniai nustoja galioti šio sprendimo įsigaliojimo dieną. 
            
            
               4 straipsnis
            
            
               Šis sprendimas įsigalioja jo priėmimo dieną.
            
            
               Priimta Briuselyje
            
         
         
            
               
                     Tarybos vardu
               
               
                     Pirmininkas
               
            
         
         
            
                  
                     (1)
                  
                        OL C , , p. .
               
               
                  
                     (2)
                  
                        OL L 207, 2010 8 6, p. 30.